Seun aangekla vir moord op polisiehoof
Die voormalige misdaadintelligensie-offisier genl.maj. Hendrick Mogoerane (60) wat in 2018 dood op die agtersitplek van sy voertuig in Norkem Park in Kempton Park aangetref is, se seun word nou aangekla dat hy sy pa vermoor het.
Thabiso het reeds Vrydag in Kempton Park se landdroshof verskyn nadat die Valke hom Donderdag in sy huis vasgetrek het. Hy is borgtog toegestaan van R10 000.
Hendirck se vrou Cordelia en sewe ander medepligtiges het reeds in Junie 2018 in die hof verskyn in verband met sy dood, almal is vrygelaat op borgtog destyds.
Thabiso sal na verwagting Maandag, saam met die ander beskuldigdes, weer in die Suid-Gautengse hooggeregshof verskyn.